PMIndiaData/PMIndiaSum huggingface dataset:
ஊடகம், தொழில்நுட்பம் மற்றும் தகவல் தொடர்புத் துறையில் இந்தியாவின் அபார வளர்ச்சி

பொழுதுபோக்கு மற்றும் ஊடகத் துறையினரோடு பிரதமர் ஒரு ஆலோசனைக் கூட்டத்தை நடத்தினார் நியூஸ் கார்ப் மற்றும் 21ஸ்ட் செஞ்சுரி ஃபாக்ஸ் நிறுவனத்தின் தலைவர் ரூபர்ட் முர்டாக், 21ஸ்ட் செஞ்சுரியின் தலைமை செயல் அலுவலர் ஜேம்ஸ் முர்டாக், நியூஸ் கார்ப் தலைமை செயல் அலுவலர் ராபர்ட் தாம்சன், ஸ்டார் இந்தியாவின் தலைமை செயல் அலுவலர் உதய் சங்கர், டிஸ்கவரி கம்யூனிக்கேஷன் தலைமை செயல் அலுவலர் டேவிட் ஸாசலாவ், சோனி என்டெர்டெயின்மென்ட் தலைமை செயல் அலுவலர் மைக்கேல் லின்ட்டன், இன்டர் பக்ளிக் க்ரூப் ஆப் கம்பெனிஸ் தலைமை செயல் அலுவலர் மைக்கேல் ராத், வைஸ் மீடியா தலைமை செயல் அலுவலர் ஷேன் ஸ்மித், டபிள்யு பி பி நிறுவனத்தின் தலைமை செயல் அலுவலர் மார்டின் சோரெல், டைம் வார்ன்ர் தலைமை செயல் அலுவலர் ஜெஃப் ப்யூக்ஸ், ஏ அன்ட் இ நெட்வொர்க்ஸ் தலைமை செயல் அலுவலர் நான்சி ட்யூபுக், விஸி இன்டஸ்ட்ரீஸ் தலைமை செயல் அலுவலர் அந்தோணி ப்ராட், ரூட் ஒன் இன்வென்ஸ்ட்மென்ட் நிறுவனத்தின் தலைமை செயல் அலுவலர் வில்லியம் டுஹாமெல், மற்றும் வேல்யூ ஆக்ட் கேப்பிட்டலின் தலைமை செயல் அலுவலர் ஜெப் உப்பென் ஆகியோர் இந்த ஆலோசனைக் கூட்டத்தில் கலந்து கொண்டனர். ஒரு அற்புதமான தலைவராக பிரதமர் விளங்குகிறார் என்று பாராட்டிய அந்த தலைமை செயல் அலுவலர்கள், இந்தியாவின் எதிர்காலம் குறித்து நம்பிக்கை தெரிவித்தனர். தகவல் தொழில்நுட்பத் துறையில் இந்தியா அடைந்து வரும் முன்னேற்றத்தை குறிப்பிட்டு அவர்கள் மகிழ்ச்சி தெரிவித்தனர். தற்போது வளர்ந்து வரும் இந்தியப் பொருளாதாரத்தின் போக்கு, தகவல் தொழில்நுட்பத் துறையில் நல்ல வளர்ச்சியை அடைவதற்கு ஏதுவாக இருக்கும் என்று கூறினர். செல்பேசிகளுக்கான உள்கட்டமைப்பு வசதியை அதிகரித்து, தொலைக்காட்சிகளை டிஜிட்டல் மயமாக்க வேண்டிய அவசியத்தையும் அந்த தலைமச் செயல் அலுவலர்கள் உணர்த்தினர். சமீபகாலமாக தகவல் தொழில்நுட்பத் துறையிலும், ஊடகத் துறையிலும் நிகழும் மாற்றங்கள் நமது அறிவை ஜனநாயகப்படுத்தி விரிவாக்கியிருக்கின்றன என்று, பிரதமரும் தலைமை செயல் அலுவலர்களும் குறிப்பிட்டனர். தொழில் வளர்ச்சிக்கு உள்கட்டமைப்பு எந்த அளவுக்கு முக்கியமோ, அதே அளவுக்கு, தகவல் தொழில்நுட்பத் துறைக்கான உள்கட்டமைப்பும் அவசியம். ஏனெனில், இது தொழில்நுட்பம் சார்ந்த ஒரு விஞ்ஞான காலம் என்று பிரதமர் மோடி தெரிவித்தார். ஒரு மிகப்பெரிய வாய்ப்பையும், மிகப்பெரிய சவாலையும் இந்தியா வழங்குவதாக குறிப்பிட்ட பிரதமர் மோடி, தகவல் தொழில்நுட்பப் புரட்சியில் இந்தியாவின் பிராந்திய மொழிகளை கவனத்தில் கொள்வது அவசியம் என்று குறிப்பிட்டார். ஆறு லட்சம் கிராமங்களை ப்ராட்பேன்ட் வசதி மூலம் இணைக்கத் திட்டமிட்டிருப்பதாக குறிப்பிட்ட மோடி, 21ம் நூற்றாண்டின் மனிதனை மனதில் வைத்து, அவர் என்ன மாதிரியான சவால்களை சந்திப்பான் என்றும் என்ன மாதிரியான மதிப்பீடுகளை அவன் பிரதிபலிப்பான் என்பதையும் கவனத்தில் கொள்ள வேண்டும என்று குறிப்பிட்டார். மனிதவள மேம்பாட்டில், டிஜிட்டல் தொழில்நுட்பம் பெரும் பங்கு வகிக்க முடியும் என்றும் குறிப்பிட்டார். இந்தியாவின் வளர்ச்சி மற்றும் ஜனநாயகத்தில் தகவல் தொழில்நுட்பம் முக்கிய பங்கு வகிக்கும் என்று பிரதமர் கூறினார்.
நகர்ப்புற ஏழைகள், புலம்பெயர் தொழிலாளர்களுக்கு மலிவான வாடகை வீடுகளைக் கட்டுவதற்கான திட்டத்திற்கு மத்திய அமைச்சரவை ஒப்புதல் அளித்தது

பிரதமர் திரு. நரேந்திர மோடி அவர்களின் தலைமையில் இன்று நடைபெற்ற மத்திய அமைச்சரவைக் கூட்டம் பிரதமர் வீட்டு வசதித் திட்டம் – நகர்ப்புறம் திட்டத்தின் கீழ் ஒரு துணைத் திட்டமாக நகர்ப்புற புலம்பெயர் தொழிலாளர்கள் மற்றும் ஏழைகளுக்கென மலிவான வாடகை வீட்டு வளாகங்களை கீழ்கண்ட வகையில் உருவாக்குவதற்கான தனது ஒப்புதலை வழங்கியது: 1. தற்போது காலியாகவுள்ள அரசின் நிதியுதவியுடன் மேற்கொள்ளப்பட்ட வீட்டு வளாகங்கள் 25 ஆண்டுகளுக்கான குத்தகை ஒப்பந்தங்களின் மூலம் மலிவு வாடகை வீட்டு வளாகங்களாக மாற்றப்படும். இந்த குத்தகையைப் பெற்றவர்கள் அந்த வீட்டு வளாகங்களில் தற்போதுள்ள குடிநீர் வசதி, கழிவுநீர் வசதி, சுகாதார வசதி, சாலை வசதி போன்ற கட்டமைப்புகளில் நிலவும் இடைவெளிகளைச் சரிசெய்து போதிய பழுதுபார்த்தல்/ மாற்றல் ஆகியவற்றின் மூலம் வசிக்கக்கூடிய பகுதிகளாக அவற்றை மாற்றி, அந்தக் குடியிருப்புகளை குத்தகை காலப்பகுதியில் பராமரித்து வரவேண்டும். வெளிப்படையான ஏல முறையின் மூலம் இந்தக் குத்தகைதாரர்களை மாநில அரசுகளும், துணை மாநில அரசுகளும் தேர்ந்தெடுக்கும். 25 ஆண்டுகளுக்குப் பிறகு இந்த வளாகங்கள் மீண்டும் இதே போன்ற குத்தகை முறையில் அடுத்த சுற்றில் செயல்படவோ அல்லது உள்ளாட்சி அமைப்புகளின் நேரடி மேற்பார்வையில் செயல்படவோ செய்யும். 2. தங்களிடம் உள்ள காலி நிலத்தில் இதே போன்ற மலிவு வாடகையிலான வீட்டு வளாகங்களை தாங்களாகவே கட்டி முடித்து 25 ஆண்டுகளுக்குப் பராமரிக்க முன்வரும் தனியார்/பொது அமைப்புகளுக்கு நிலத்தைப் பயன்படுத்துவதற்கான அனுமதி, 50 சதவீதம் கூடுதலான கட்டுமான அனுமதி, முன்னுரிமைத் துறையில் வழங்கப்படும் வட்டி விகித அடிப்படையில் சலுகைக் கடன், மலிவான வீட்டு வசதித் திட்டங்களுக்கு வழங்கப்படுவதற்கு இணையான வரிச் சலுகை ஆகியவை வழங்கப்படும். உற்பத்தித் தொழில்கள், விருந்தோம்பல், மருத்துவம், உள்நாட்டு/ வணிக நிறுவனங்கள், கட்டுமானம் அல்லது இதர துறைகள் ஆகியவற்றில் பணிபுரியும் பெரும்பாலான தொழிலாளர்கள், மாணவர்கள், கிராமப்புறப் பகுதிகளில் இருந்தும் அல்லது சிறு நகரங்களில் இருந்தும் நல்ல வாழ்க்கையைத் தேடி நகர்ப்புறத்திற்கு வருவோர் ஆகியோர் இந்த மலிவு வாடகை வீட்டு வசதி வளாகங்களால் பயன்பெறுவோராக இருப்பர். இவற்றின் கட்டுமானத்தில் பயன்படுத்தும் வகையில் புதுமையான தொழில்நுட்பங்களை கண்டறிவதற்கென தொழில்நுட்பப் புதுமையாக்கத்திற்கான நிதியுதவி வடிவத்தில் இத்திட்டங்களுக்கு நிதி வழங்க ரூ. 600 கோடி செலவாகும் என மதிப்பிடப்பட்டுள்ளது. இதன் மூலம் தொடக்கத்தில் மலிவு வாடகை வீட்டு வளாகங்களின் கீழ் சுமார் 3 லட்சம் பேர் பயனடைவார்கள். பணிபுரியும் இடத்திற்கு அருகிலேயே மலிவு விலையில் வாடகை வீட்டு வசதி நகர்ப்புறங்களில் கிடைப்பதற்கான புதியதொரு சூழலை இந்த மலிவு வாடகை வீட்டு வளாகங்கள் உருவாக்கும். இந்தத் திட்டங்களின் கீழ் செய்யப்படும் முதலீடுகள் புதிய வேலை வாய்ப்புகளை உருவாக்கும். இந்த வீட்டு வளாகங்கள் தேவையற்ற பயணம், மக்கள் நெருக்கடி, மாசு ஆகியவற்றைக் குறைக்கவும் உதவும். அரசு நிதியின் கீழ் உருவாக்கப்பட்டு காலியாக உள்ள வீட்டு வசதி வளாகங்களும் பொருளாதார ரீதியாக அவற்றை முறையாக பயன்படுத்திக் கொள்ளும் வகையில் மலிவு வாடகை வீட்டு வளாகங்களாக மாற்றி அமைக்கப்படும். இத்திட்டமானது காலியாக உள்ள தங்களது சொந்த இடத்திலும் இது போன்ற மலிவு வாடகை வீட்டு வளாகங்களை உருவாக்க தனிநபர்களுக்கு உற்ற சூழலை ஏற்படுத்துவதோடு வாடகை வீட்டுத் துறையில் புதிய தொழில்முனைவர்களை வளர்த்தெடுக்கவும் உதவி செய்யும்.
டாக்டர் ராம் மனோகர் லோஹியாவின் பிறந்த தினத்தை முன்னிட்டு பிரதமர் அஞ்சலி

டாக்டர். ராம் மனோகர் லோஹியாவின் பிறந்த தினத்தை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினார். “20 ஆம் நூற்றாண்டில் நமது நாட்டின் முக்கிய மனிதர்களில் ஒருவர் டாக்டர். ராம் மனோகர் லோஹியா. அடிமட்ட அரசியலுக்கான ஊக்கத்தோடு கல்வி அறிவையும் இணைத்தார். அவரது உயர்ந்த கருத்துக்கள் இன்றும் சமூக-அரசியல் விவாதங்களை முறைபடுத்த உதவுகிறது. அவரது பிறந்த தினத்தை முன்னிட்டு நான் டாக்டர். லோஹியாவை தலை வணங்குகிறேன்”, என்று பிரதமர் கூறியுள்ளார்.
துறைமுக விவகாரங்கள் கூட்டுறவு தொடர்பாக இந்தியா மற்றும்  ஸ்பெயின் இடையே புரிந்துணர்வு ஒப்பந்தம்.

பிரதமர் திரு நரேந்திர மோடி அவர்கள் தலைமையில் கூடிய மத்திய அமைச்சரவை இந்தியா மற்றும் ஸ்பெயின் இடையே துறைமுகங்கள் தொடர்பான விவகாரங்கள் குறித்த புரிந்துணர்வு ஒப்பந்தத்துக்கு ஒப்புதல் அளித்தது. இரு நாடுகளும், துறைமுகம் தொடர்பான விவகாரங்கள் மற்றும் கடல் சார் விவகாரங்களில் கூட்டுறவையும், ஒத்துழைப்பையும் ஏற்படுத்தினால், இரு நாடுகளுக்கும் அது பெரிதும் பயனுள்ளதாக இருக்கும், இரு நாடுகளும் பரஸ்பரம் உதவிக் கொள்ளலாம், ஆலோசனைகளை பரிமாறிக் கொள்ளலாம் என்ற வகையில், இரு நாடுகளிடையே ஒரு புரிந்துணர்வு ஒப்பந்தம் கையெழுத்திடலாம் என்று முடிவெடுக்கப்பட்டது. கையெழுத்தாக உள்ள இந்த புரிந்துணர்வு ஒப்பந்தம், இரு நாடுகளும், பரஸ்பரம் துறைமுகங்களை வளர்ப்பதற்கு உதவிக் கொள்வதற்கும், கடல் போக்குவரத்தை அதிகரிக்க வழிவகைகள் செய்வதற்கும், கடற் பணியாளர்கள் மற்றும் மாணவர்களுக்கு கடல் தொடர்பான பயிற்சிகள் அளிப்பதற்கும், கடலில் வணிகம் பெருக தகவல் பரிமாறிக் கொள்வதற்கும், துறைமுக வளர்ச்சி தொடர்பாக கூட்டு நடவடிக்கைகளில் ஈடுபடுவதற்கும், துறைமுகங்களை மேம்படுத்துவதற்கும், தற்போது உள்ள துறைமுகங்களை நவீனப்படுத்துவதற்கும், தூர் வாருவதற்கும், ஆற்றுப் படுகையோடு அமைந்த துறைமுகங்களில் தூர் வாருவதற்கும், சுற்றுச் சூழலுக்கு ஏற்ற பசுமை துறைமுகங்கள் அமைப்பதற்கும், துறைமுக பொறியியல் தொடர்பாகவும், கடல் சார் பயிற்சி, கடல் சார்ந்த தகவல் தொழில்நுட்பம், மற்றும் இதர துறைமுகம் மற்றும் கடல் சார்ந்த நடவடிக்கைகளுக்கும் இது உதவிகரமாக இருக்கும். இந்த புரிந்துணர்வு ஒப்பந்தம், இரு தரப்புக்கும் ஏற்ற ஒரு நாளிலும் இடத்திலும், கையெழுத்திடப்படும்.
பிரதமர் உத்தராகண்ட் மாநிலம் கேதார்நாத் கோயிலில் பிரார்த்தனை செய்தார்: பதஞ்சலி ஆராய்ச்சி நிலையத்தை துவக்கி வைத்தார்

பிரதமர் திரு. நரேந்திர மோடி உத்தராகண்ட்டிற்கு பயணம் மேற்கொண்டார். அங்கு அவர் கேதார்நாத் கோவிலில் வழிபட்டார். அப்போது கோவிலில் குழுமியிருந்த பெருந்திரளான மக்களுக்கு வாழ்த்து தெரிவித்தார். பின்னர் பிரதமர் ஹரித்துவார் மாவட்டத்தில் உள்ள பதஞ்சலி ஆராய்ச்சி நிலையத்தை தொடங்கி வைத்தார். இந்த நிலையத்தில் உள்ள மருந்து கண்டுபிடிப்பு மற்றும் ஆராய்ச்சிக் கூடத்திற்கு பிரதமர் சென்று பார்வையிட்டார். யோகா குரு பாபா ராம் தேவ் மற்றும் ஆச்சார்யா பால கிருஷ்ணா ஆகியோர் பிரதமருடன் சென்றனர். நிகழ்ச்சியில் பேசிய பிரதமர் நாம் வரலாற்று ரீதியில் பெருமைப்படத் தக்க பாரம்பரியத்தை மறந்து விடவோ உதாசீனப் படுத்திவிடவோ மாட்டோம் என்று நம்பிக்கை தெரிவித்தார். நமது முன்னோர்களின் புதுமை படைப்பு வேகத்தை நாம் அப்படியே பாதுகாக்க வேண்டும் என்று பிரதமர் கேட்டுக் கொண்டார். சர்வதேச யோகா தினத்தை கொண்டாடும் போது எவ்வளவு முடியுமோ அவ்வளவு மக்களை ஒன்று சேர்க்க வேண்டுமென்று பிரதமர் கேட்டுக் கொண்டார். புதிய சுகாதாரக் கொள்கை பற்றி குறிப்பிட்ட அவர் இந்த கொள்கை சுகாதாரம், ஆரோக்கியம் போன்ற பல்வேறு அம்சங்களை உள்ளடக்கி இருப்பதாக கூறினார். நோய் வராமல் தடுக்கும் ஆரோக்கிய பராமரிப்பில் தூய்மைக்கு மிகுந்த முக்கியத்துவம் உண்டு என்று பிரதமர் குறிப்பிட்டார். நிகழ்ச்சியில் பிரதமர் திரு. நரேந்திர மோடி உலக மூலிகை கலைக் களஞ்சியத்தின் முதல் தொகுதியை வெளியிட்டார்.
கிராமி விழாவில் சிறந்த குழந்தைகளுக்கான இசை ஆல்பத்திற்கான விருதை வென்ற ஃபல்குனி ஷாவிற்கு பிரதமர் வாழ்த்து

கிராமி விழாவில் சிறந்த குழந்தைகளுக்கான இசை ஆல்பத்திற்கான விருதை வென்ற ஃபல்குனி ஷாவிற்கு பிரதமர் திரு. நரேந்திர மோடி வாழ்த்து தெரிவித்துள்ளார். இது தொடர்பாக பிரதமர் தனது டுவிட்டரில் கூறியிருப்பதாவது: "கிராமி விழாவில் சிறந்த குழந்தைகளுக்கான இசை ஆல்பத்திற்கான விருதை வென்ற ஃபல்குனி ஷாவிற்கு எனது வாழ்த்துக்கள். அவரது எதிர்கால முயற்சிகள் சிறப்பாக அமைய வாழ்த்துகிறேன்."
இந்திய தலைமை தணிக்கை அதிகாரி அலுவலகத்தில் துணைத் தலைமை தணிக்கை அதிகாரி பணியிடம் ஒன்றை உருவாக்க மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்திய தலைமை தணிக்கை அதிகாரி அலவலகத்தில், 17ஆம் நிலை சம்பள விகிதத்தில், துணைத் தலைமை தணிக்கை அதிகாரி (ஒருங்கிணைப்பு, தகவல் தொடர்பு மற்றும் தகவல் தொழில்நுட்பம்) பணியிடம் ஒன்றை (எஸ்டிஎஸ் அளவிலான பணியிடம் ஒன்றை ஒழித்து) உருவாக்க ஒப்புதல் அளிக்கப்பட்டது. புதிதாக உருவாக்கப்படும் பதவியில் நியமிக்கப்படுபவர், மாநில தணிக்கை தொடர்பான ஒருங்கிணைப்பு பணிகளுடன், தொலைத்தொடர்பு தணிக்கைப் பணிகள் மற்றும் இந்திய தணிக்கை மற்றும் கணக்குத்துறையில் மேற்கொள்ளப்படும் பல்வேறு தகவல் தொழில்நுட்ப முன்முயற்சிகளை ஒருங்கிணைக்கும் பணிகளை மேற்கொள்வார். இப்பணியிடம் ரூ.21 லட்சம் (உத்தேசமாக) செலவில் உருவாக்கப்படவுள்ளது.
கிழக்கு பொருளாதார மன்றம் 2022-இன் முழு அமர்வில் பிரதமர் திரு நரேந்திர மோடியின் உரை

மேதகு அதிபர் திரு புதின் அவர்களே, கௌரவ விருந்தினர்களே, வணக்கம்! விளாடிவோஸ்டக்கில் நடைபெறும் ஏழாவது கிழக்கு பொருளாதார மன்றத்தில் காணொலிக் காட்சி வாயிலாக இணையும் வாய்ப்பைப் பெற்றது மகிழ்ச்சி அளிக்கிறது. விளாடிவோஸ்டக்கில் இந்திய தூதரகம் தொடங்கப்பட்டதன் 30-ஆம் ஆண்டை இம்மாதம் குறிக்கிறது. இந்த நகரத்தில் தூதரகத்தை நிறுவிய முதல் நாடாக இந்தியா திகழ்ந்தது. நண்பர்களே, கடந்த 2015-ஆம் ஆண்டு தொடங்கப்பட்ட இந்த மன்றம், தொலைதூர கிழக்கு ரஷ்ய வளர்ச்சியின் சர்வதேச ஒத்துழைப்பிற்கான முக்கிய மன்றமாக இன்று வளர்ந்துள்ளது. அதிபர் திரு புதினின் தொலைநோக்குப் பார்வையைப் பாராட்டுகிறேன். 2019-ஆம் ஆண்டு இந்த மன்றத்தில் நான் கலந்து கொண்டபோது இந்தியாவின் தொலைதூரக் கிழக்கு கொள்கை செயல்பாடு குறித்து அறிவித்தோம். அதன் விளைவாக தொலைதூர கிழக்கு ரஷ்யா உடனான இந்தியாவின் ஒத்துழைப்பு பல்வேறு துறைகளில் அதிகரித்துள்ளது. இந்தக்கொள்கை, தற்போது இந்தியா, ரஷ்யாவின் “சிறப்பு மற்றும் சலுகை பெற்ற கேந்திர கூட்டுமுயற்சியின்” முக்கிய தூணாக உள்ளது. நண்பர்களே, ஆர்க்டிக் விஷயங்கள் குறித்த ரஷ்யா உடனான கூட்டுமுயற்சியை வலுப்படுத்த இந்திய ஆர்வமாக உள்ளது. எரிசக்தி துறையிலும் ஒத்துழைப்பிற்கு அபரிமிதமான வாய்ப்பு உள்ளது. எரிசக்தியுடன், மருந்தகம் மற்றும் வைரங்கள் உள்ளிட்ட துறைகளிலும் தொலைதூர கிழக்கு ரஷ்யாவுடன் இந்தியா குறிப்பிடத்தக்க முதலீடுகளை செய்துள்ளது. உக்ரைனுடனான மோதல் மற்றும் கொவிட் பெருந்தொற்று ஆகியவை சர்வதேச விநியோக சங்கிலியில் மிகப்பெரிய தாக்கத்தை ஏற்படுத்தியுள்ளன. உணவு தானியம், உரங்கள் மற்றும் எரிபொருளின் பற்றாக்குறை, வளரும் நாடுகளுக்கு மிகப்பெரும் சவாலாக இருந்து வருகின்றன. உக்ரைன் உடனான மோதல் தொடங்கியது முதலே, தூதரகம் அளவிலான மற்றும் பேச்சுவார்த்தையின் உதவியுடன் இதற்கு தீர்வு காண நாங்கள் வலியுறுத்தி வருகிறோம். இந்தப் பிரச்சனைக்கு அமைதியான வழியில் முற்றுப்புள்ளி வைக்கும் முயற்சிகளுக்கு நாங்கள் ஆதரவளிக்கிறோம். இது சம்பந்தமாக தானியங்கள் மற்றும் உரங்களின் பாதுகாப்பான ஏற்றுமதி தொடர்பான சமீபத்திய ஒப்பந்தத்தை நாங்கள் வரவேற்கிறோம். இந்த மன்றத்தில் உரையாற்றும் வாய்ப்பளித்த அதிபர் திரு புதினுக்கு மீண்டும் ஒருமுறை எனது நன்றியைத் தெரிவித்துக் கொள்கிறேன். மிக்க நன்றி. பொறுப்புத்துறப்பு: இது பிரதமர் செய்தி அறிக்கையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
1991 டிசம்பர் 30 க்கும் 1999 நவம்பர் 29 க்கும் இடையே 15 ஆண்டுகளுக்கும் குறைவாக பணிக்காலம் முடித்திருந்த நிலையில் மரணம் அடைந்த அல்லது பணிக் காலத்தில் உடல் ஊனமடைந்த  சிலவகை பாதுகாப்பு சேவைகள் பணியாளர்களின் கணக்கில் சேர்த்து வைக்கப்பட்ட விடுமுறையை ரொக்கம் ஆக்கிக்கொள்ள மத்திய அமைச்சரவை ஒப்புதல்.

1991 டிசம்பர் 30க்கும் 1999 நவம்பர் 29க்கும் இடையே 15 ஆண்டுகளுக்கும் குறைவாக பணிக்காலம் முடித்திருந்த நிலையில் மரணம் அடைந்த அல்லது பணிக் காலத்தில் உடல் ஊனமடைந்த சில பாதுகாப்பு சேவைகள் பணியாளர்களின் கணக்கில் சேர்த்து வைக்கப்பட்ட 180 நாட்கள் வரையிலான விடுமுறையை ரொக்கம் ஆக்கிக்கொள்ள பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்தது. இந்த குறிப்பிட்ட காலத்தில் பணியில் இருந்து மரணம் அடைந்த அல்லது உடல் ஊனமுற்ற பாதுகாப்பு சேவைகள் பணியாளர்கள் மற்றும் அதிகாரிகள் 9,777 பேரின் குடும்பத்தினர் இந்த முடிவினால் பயன் அடைவார்கள். கார்கில் போர் (“விஜய் நடவடிக்கை”) சார்ந்த காலத்தில் பெரும் எண்ணிக்கையிலான ஆள்சேதம் ஏற்பட்டதால் இந்த காலம் முக்கியத்துவம் பெறுகிறது. மேலும் இதே காலகட்டத்தில் தான் ஜம்மு காஷ்மீரிலும், வட கிழக்கு பகுதிகளிலும் கிளர்ச்சிகளுக்கு எதிரான நடவடிக்கைகள் தீவிரமாக மேற்கொள்ளப்பட்டன.
ஆகஸ்ட் 17-ந் தேதியன்று, பிரதமர், டோக்கியோ 2020 பேராலிம்பிக்ஸ் விளையாட்டுப் போட்டியில் பங்கேற்க உள்ள இந்தியக் குழுவினருடன் கலந்துரையாடுகிறார்

ஆகஸ்ட் 17-ந் தேதியன்று காலை 11 மணியளவில், பிரதமர் திரு.நரேந்திர மோடி, டோக்கியோ 2020 பேராலிம்பிக்ஸ் விளையாட்டுப் போட்டியில் பங்கேற்க உள்ள இந்தியக் குழுவினருடன் கலந்துரையாடவுள்ளார். ஒன்பது விளையாட்டுப் பிரிவுகளைச் சார்ந்த 54 பேரா தடகள வீரர்கள் நமது நாட்டின் சார்பாக, இந்த விளையாட்டுப் போட்டியில் கலந்து கொள்வதற்காக டோக்கியோ செல்கின்றனர். பேராலிம்பிக்ஸ் விளையாட்டுப் போட்டியில் இதுவரை பங்கேற்ற இந்திய குழுக்களில் இதுதான் மிகப் பெரியது. பிரதமர் மேற்கொள்ள உள்ள கலந்துரையாடல் நிகழ்வில் மத்திய விளையாட்டுத் துறை அமைச்சரும் பங்கேற்கிறார்.
ஆளுநர்கள் மாநாட்டில் பிரதமர் ஆற்றிய தொடக்க உரை

குடியரசுத் தலைவர் மாளிகையில் இன்று நடைபெற்ற ஆளுநர்கள் மாநாட்டின் தொடக்க நிகழ்ச்சியில் பிரதமர் திரு. நரேந்திர மோடி உரையாற்றினார். அவர் பேசுகையில், “மாநில ஆளுநர்கள் அரசியலமைப்புச் சட்டத்தின் புனிதத்தன்மையைக் காப்பாற்றும் வேளையில், சமூக மாற்றத்துக்கான கிரியா ஊக்கிகளாகச் செயல்பட வேண்டும்” என்று அறிவுறுத்தினார். 2022 ஆம் ஆண்டில் புதிய இந்தியாவை உருவாக்குவதற்கான இலக்கு குறித்துக் குறிப்பிட்ட பிரதமர், “அதை மக்கள் இயக்கமாக உருவாக்குவதன் மூலமே அந்த இலக்கை அடைய முடியும்” என்று வலியுறுத்தினார். இது தொடர்பாக மாணவர்களுடனும் ஆசிரியர்களுடனும் ஆளுநர்கள் நீண்ட கலந்துரையாடல் மேற்கொள்ள வேண்டும் என்று ஊக்குவித்தார் பிரதமர். அண்மையில் மத்திய அரசு நடத்திய கணினிவழித் தீர்வு நிகழ்வில் (Hackathon) எடுத்துக்காட்டிய பிரதம மந்திரி, “பல பிரச்சினைகளுக்கு மாணவர்கள் தொழில்நுட்பத்தின் அடிப்படையில் தீர்வுகளைக் கண்டனர். பல்கலைக்கழகங்கள் புதுமையாக்கத்திற்கான மையங்களாகத் திகழ வேண்டும்” என்று அறிவுறுத்தினார். இதைப் போல் குறிப்பிட்ட பிரதமர், “ஒவ்வொரு மாநிலத்திலும் மாணவர்கள் ஏதாவது ஒரு விளையாட்டில் கவனம் செலுத்த வேண்டும்” எனக் கேட்டுக் கொண்டார். “ஆளுநர்கள் தூய்மை இயக்கத்திற்குத் தலைமை வகிக்க வேண்டும். இந்தியாவைத் திறந்த வெளிக் கழிப்பிடம் இல்லாத நாடாக உருவாக்குவதற்காக நடவடிக்கைகள் மேற்கொண்டு வரும் வேளையில், 2019ஆம் ஆண்டு கொண்டாடப்படும் மகாத்மா காந்தியின் 150 ஆவது பிறந்த நாள் விழா உத்வேகம் அளிப்பதாக அமையும்” என்று கூறினார். மாற்றத்தைத் தேடி நாம் மேற்கொள்ளும் செயல்களுக்கு இத்தகைய கொண்டாட்டங்கள், ஆண்டு விழாக்கள் நமக்கு உந்துதலாகவும் சக்தியூட்டுவதாகவும் அமையும் என்று பிரதமர் கூறினார். “பழங்குடியினர், தலித்துகள், மகளிர் ஆகியோருக்கு முத்ரா திட்டத்தின் கீழ் வங்கிகள் கடனுதவி அளிப்பதற்கு மாநில ஆளுநர்கள் தூண்டுகோலாக இருக்க வேண்டும். குறிப்பாக, நவம்பர் 26ஆம் தேதி கடைப்பிடிக்கப்படும் அரசியல் சாசன தினம் (Constitution Day) முதல் டிசம்பர் 6ஆம் தேதி அம்பேத்கர் நினைவு தினம் (Ambedkar Mahaparinirvana Diwas) வரையில் இக்கடனுதவியை அளிக்க ஊக்கமளிக்க வேண்டும்” என்று பிரதமர் அறிவுறுத்தினார். சூரிய சக்தி, நேரடிப் பலன்கள் பரிமாற்றம் (Direct Benefit Transfer – DBT), மண்ணெண்ணெய்ப் பயன்பாடு இல்லாத பிரதேசமாக மாற்றுதல் போன்ற திட்டங்களில் யூனியன் பிரதேசங்களின் துணைநிலை ஆளுநர்கள் கையாளும் சிறந்த நடைமுறைகளைப் பகிர்ந்து கொள்ள வேண்டும் என்று பிரதமர் ஊக்கப்படுத்தினார். இத்தகைய சாதனைகள் யூனியன் பிரதேசங்களுக்கு உடனடியாக விரிவுபடுத்தவேண்டும் என்றும் அவர் வலியுறுத்தினார்.
இந்திய-லக்சம்பர்க் காணொலி உச்சி மாநாடு

பிரதமர் திரு நரேந்திர மோடி மற்றும் லக்சம்பர்க் பிரதமர் மேன்மைமிகு திரு சேவியர் பெத்தேல் இடையேயான காணொலி உச்சி மாநாடு 2020 நவம்பர் 19 அன்று நடக்கவிருக்கிறது. கடந்த இரு தசாப்தங்களில் இந்தியா மற்றும் லக்சம்பர்க்குக்கு இடையே நடக்கும் முதல் முழுமையான உச்சி மாநாடு இதுவேயாகும். கொவிட்டுக்கு பிந்தைய உலகத்தில் இந்தியா மற்றும் லக்சம்பர்க்குக்கிடையேயான இருதரப்பு ஒத்துழைப்பை வலுப்படுத்துவது உள்ளிட்ட விஷயங்கள் குறித்து இரு தலைவர்களும் விவாதிப்பார்கள். பரஸ்பர நலன் சார்ந்த சர்வதேச மற்றும் உலகளாவிய விஷயங்கள் குறித்தும் அவர்கள் கருத்துகளை பரிமாறிக் கொள்வார்கள். உயர்மட்ட அளவிலான கருத்து பரிமாற்றங்களை இந்தியாவும் லக்சம்பர்க்கும் கடந்த சில வருடங்களாக தொடர்ந்து நடத்தி வருகின்றன. இதற்கு முன் மூன்று முறை இரு நாடுகளின் பிரதமர்கள் சந்தித்திருக்கிறார்கள். —-
(1)	டாமன் மற்றும் டையு சிவில் நீதிமன்றங்கள் (திருத்தம்), கட்டுப்பாடு 2019

பிரதமர் திரு. நரேந்திர மோடி தலைமையில் கூடிய மத்திய அமைச்சரவை டாமன் மற்றும் டையு சிவில் நீதிமன்றங்கள் (திருத்தம்) கட்டுப்பாடு 2019 மற்றும் தத்ரா மற்றும் நாகர்ஹவேலி (சிவில் நீதிமன்றங்கள் மற்றும் பல்வேறு அம்சங்கள்) திருத்தம் கட்டுப்பாடு 2019 அரசியல் அமைப்பு சட்டப்பிரிவு 240-ன் கீழ் பிரகடனத்திற்கு ஒப்புதல் வழங்கியது. பயன்கள் இந்த திட்டம் நீதித்துறை சேவையில் ஒரு சீரான அமைப்பை உருவாக்க உதவும். தற்போதுள்ள கட்டுப்பாடான அதிகார வர்க்க எல்லையால் மும்பைக்கு பயணித்து வழக்காடுபவர்கள் எதிர்கொள்ளும் சிரமங்களை தவிர்ப்பதற்கும் இது உதவியாக இருக்கும். உயர்த்தப்பட்ட அதிகார வர்க்க எல்லை, நீதி வழங்கும் அமைப்பை மேம்படுத்தும். மேலும் வழக்காடுபவர்கள், யூனியன் பிரதேசத்திலிருந்து வெளியே செல்லாமல் இருப்பதற்கான அணுகுமுறையை எளிதாக்கும்.
கார்கில் வெற்றி தினத்தன்று வீரத்தியாகிகளுக்கு பிரதமர் அஞ்சலி செலுத்தினார்

கார்கில் வெற்றி தினத்தை முன்னிட்டு கார்கில் போரில் வெற்றி பெற போராடிய அனைத்து துணிச்சல் மிக்க வீரர்களுக்கு பிரதமர் திரு. நரேந்திர மோடி அஞ்சலி செலுத்தினார். “தனது கடைசி மூச்சு வரை கார்கில் போரில் வெற்றி பெற போராடிய அனைத்து துணிச்சல் மிக்க வீரர்களுக்கும் கார்கில் வெற்றி தினத்தன்று அவர்களுக்கு தலை வணங்குகிறேன். எதிரிகளுக்கு மறக்க முடியாத சரியான பதிலடி கொடுத்த இந்த வீரர்களின் துணிச்சலை இந்தியா என்றும் மறக்காது. 1999-ல் கார்கில் போரில் வெற்றி பெற துணையாக இருந்த அரசியல் தலைமைத்துவத்தின் உறுதியையும் பெருமையையும் நாம் இந்நேரத்தில் நினைவு கூர்வோம்” என்று பிரதமர் கூறியுள்ளார்.
2023-24 மத்திய பட்ஜெட்டுக்கு கருத்துக்களையும் ஆலோசனைகளையும் வழங்க பிரதமர் அழைப்பு

2023-24 மத்திய பட்ஜெட்டில் சேர்ப்பதற்கு உரிய கருத்துக்களையும் ஆலோசனைகளையும் பகிர்ந்து கொள்ளுமாறு நாட்டு மக்களுக்கு பிரதமர் திரு நரேந்திர மோடி அழைப்பு விடுத்துள்ளார். மத்திய நிதியமைச்சர் திருமதி நிர்மலா சீதாராமன், ட்விட்டர் பதிவிற்கு பதில் அளித்து, பிரதமர் வெளியிட்டுள்ள ட்விட்டர் பதிவு வருமாறு: “உங்களது ஆலோசனைகளைப் பகிர்ந்து கொள்ளுங்கள்”
ஐ.நா. பருவநிலை மாற்றம் மாநாட்டு கட்டமைப்புக்கான தரப்பினர் மாநாட்டின் பருவநிலைமாற்ற பேச்சு வார்த்தைகளுக்கான இந்தியாவின் அணுகுமுறைக்கு மத்திய அமைச்சரவை ஒப்புதல்

2016 நவம்பர் 7 முதல் 18 வரை மொரோக்கோ நாட்டு மராக்கேஷ் நகரில் நடைபெற்ற ஐ.நா. பருவநிலை மாற்றம் மாநாட்டு கட்டமைப்புக்கான தரப்பினர் மாநாட்டின் பருவநிலைமாற்ற பேச்சு வார்த்தைகளுக்கான இந்தியாவின் அணுகுமுறைக்கு பிரதமர் திரு நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் வழங்கியது. பருவநிலை மாற்றம் குறித்த பேச்சுவார்த்தைகளின் சம்மந்தப்பட்ட தரப்பினர் மாநாட்டில் இந்தியாவின் அணுகுமுறை ஏழைகள் மற்றும் எளிதில் பாதிப்புக்குள்ளாகும் பிரிவினர் நலன்களைப் பாதுகாப்பதை நோக்கமாகக் கொண்டது. மேம்பாட்டுக்கான வெளியிடங்களை தகஅமைத்துக் கொண்டு பாதுகாத்து இழப்பையும் சேதத்தையும் தவிர்ப்பதை நோக்கமாகக் கொண்டது. நாட்டின் அனைத்து நிலை சமுதாயத்தின் நலன்களையும் ஒருங்கிணைத்தது இந்த அணுகுமுறை. நாடு ஒன்றின் வளர்ச்சி மற்றும் மேம்பாடு அங்கு வெளியாகும் பசுமையில்ல வாயுக்களின் அளவுடன் தொடர்பு கொண்டது. பருவநிலை மாற்றத்தின் தீய விளைவுகளை எதிர்த்துப் போரிடும் அதே சமயம் இந்தியாவிலும் வளரும் நாடுகளிலும் உள்ள மேம்பாட்டு வெளியிடங்களை பாதுகாப்பது அவசியமாகிறது. இந்தக் குறிப்பில் கோடிட்டுக் காட்டப்பட்டுள்ள அணுகுமுறை இந்த இலக்கை அடைய உதவுகிறது. அதே சமயம் நாட்டின் தக அமைவுத் தேவைகளை எதிர்கொள்ளவும் வழிவகை செய்கிறது.
ஒடிசா கோராபுட் விபத்தில் நேரிட்ட உயிரிழப்புக்கு பிரதமர் இரங்கல்

ஒடிசா கோராபுட் பகுதியில் நடந்த விபத்தில் ஏற்பட்ட உயிரிழப்புக்கு பிரதமர் திரு நரேந்திர மோடி இரங்கல் தெரிவித்துள்ளார். பிரதமர் விடுத்துள்ள சுட்டுரை செய்தியில், ‘‘ஒடிசா கோராபுட் பகுதியில் நடந்த விபத்தில், பலியானவர்களின் குடும்பத்துக்கு எனது இரங்கல்கள். காயமடைந்தவர்கள் விரைவில் குணமடைவார்கள் என நம்புகிறேன்’’ என குறிப்பிட்டுள்ளார்.
பிஜி பிரதமராக தேர்ந்தெடுக்கப்பட்ட சிட்டிவேனி ரபுகாவுக்கு பிரதமர் வாழ்த்து

பிஜி பிரதமராக தேர்ந்தெடுக்கப்பட்ட சிட்டிவேனி ரபுகாவுக்கு பிரதமர் திரு நரேந்திர மோடி வாழ்த்து தெரிவித்துள்ளார். பிரதமர் வெளியிட்டுள்ள டுவிட்டர் பதிவில் கூறியிருப்பதாவது; “பிஜியின் பிரதமராக நீங்கள் தேர்ந்தெடுக்கப்பட்டதற்கு @slrabuka வாழ்த்துகள். இந்தியாவிற்கும் பிஜிக்கும் இடையே உள்ள நெருங்கிய, நீண்டகால உறவுகளை மேலும் வலுப்படுத்த நாம் இணைந்து செயல்படுவதை நான் எதிர்நோக்குகிறேன்.”
டாக்டர் பாபாசாகேப் அம்பேத்கர் பிறந்தநாளில் அவருக்கு மரியாதை செலுத்திய பிரதமர்

டாக்டர். பாபாசாகேப் அம்பேத்கரின் பிறந்தநாளையொட்டி, பிரதமர் திரு.நரேந்திரமோடி, அவருக்கு மரியாதை செலுத்தியுள்ளார். பிரதமர் வெளியிட்டுள்ள ட்விட்டர் பதிவில் ; “டாக்டர். பாபாசாகேப் அம்பேத்கர் பிறந்தநாளில் அவருக்கு மரியாதை செலுத்துகிறேன். இந்தியாவின் முன்னேற்றத்திற்கு அவர் ஆற்றிய பங்களிப்பு அழிக்க முடியாதது. நம் நாட்டிற்காக அவர் கண்ட கணவுகளை நிறைவேற்ற, இந்நாளில் உறுதியேற்போம்“ என்று தெரிவித்துள்ளார்.
மிதிவண்டி போட்டி வெற்றியாளர்கள் ஹிதேந்திர மகாஜனும் மகேந்திர மகாஜனும் பிரதமருடன் சந்திப்பு

ரேஸ் அக்கிராஸ் அமெரிக்கா என்ற பெயரில் சமீபத்தில் அமெரிக்காவில் நடைபெற்ற மிதிவண்டி போட்டியில் பங்கேற்று 4800 கி.மீ தூரத்தை கடந்து வெற்றிபெற்ற நாசிக்கை சேர்ந்த மருத்துவர்கள் ஹிதேந்திர மகாஜன் மற்றும் மகேந்திர மகாஜன் ஆகியோர் இன்று பிரதமர் திரு நரேந்திர மோடியை சந்தித்தனர். மலைவாழ் பழங்குடியின மக்களின் நலனுக்காக நிதி திரட்டுவதே இவர்கள் நோக்கமாகும். •••••
மத்திய பட்டியலில் பிற பிற்படுத்தப்பட்ட வகுப்பினரை துணை பிரிவுப்படுத்தும் பிரச்சனை தொடர்பாக ஆய்வு செய்ய அமைக்கப்பட்ட ஆணையத்தின் பதவிக் காலத்தை நீடிக்க மத்திய அமைச்சரவை ஒப்புதல்

மத்திய பட்டியலில் பிற பிற்படுத்தப்பட்ட வகுப்பினரை துணை பிரிவுப்படுத்தும் பிரச்சனை தொடர்பாக ஆய்வு செய்ய அமைக்கப்பட்ட ஆணையத்தின் பதவிக் காலத்தை இந்த ஆண்டு நவம்பர் மாதம் வரை நீடிக்க இன்று புதுதில்லியில் பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்தது. மாநில அரசுகள், மாநில பிற பிற்படுத்தப்பட்ட வகுப்பினர் ஆணையம், சமுதாய சங்கங்கள், பல பிற்படுத்தப்பட்ட வகுப்பைச் சேர்ந்த பொதுமக்கள் உள்ளிட்ட சம்பந்தப்பட்ட பிரிவினரோடு இந்த ஆணையம் விரிவான ஆலோசனைகளை மேற்கொண்டு வந்தது. உயர் கல்வி நிறுவனங்களில் அனுமதிக்கப்பட்ட பிற பிற்படுத்தப்பட்ட வகுப்பைச் சேர்ந்தவர்களின் சாதி வாரியான விவரங்கள், மத்திய அரசுத் துறைகள், மத்திய பொதுத்துறை நிறுவனங்கள், பொதுத்துறை வங்கிகள் மற்றும் நிதி நிறுவனங்களில் பணிக்கு தேர்வு செய்யப்பட்டவர்களின் இதே போன்ற விவரங்களையும் இந்த ஆணையம் பெற்றுள்ளது. மத்திய பட்டியலில் பிற பிற்படுத்தப்பட்ட வகுப்பினரை துணை பிரிவுப்படுத்தும் பிரச்சனை தொடர்பான அறிக்கையை தயார் செய்ய ஏற்கனவே ஆணையம் பெற்ற தகவல்கள் மற்றும் புள்ளி விவரங்களை ஆய்வு செய்ததைத் தொடர்ந்து மாநிலங்கள் மற்றும் மாநிலங்களில் உள்ள பிற பிற்படுத்தப்பட்டோர் ஆணையத்தோடு மேலும் விவாதங்கள் நடத்த இந்த ஆணையம் விருப்பம் தெரிவித்துள்ளதால் அதன் பதவிக்காலம் மேலும் நீடிக்கப்படுகிறது.
சட்டம் மற்றும் நீதி துறையில் இந்திய மற்றும் உஸ்பெகிஸ்தான் இடையே புரிந்துணர்வு ஒப்பந்தம் – மத்திய அமைச்சரவை ஒப்புதல்

சட்டம் மற்றும் நீதி துறையில் இந்திய மற்றும் உஸ்பெகிஸ்தான் இடையே புரிந்துணர்வு ஒப்பந்தம் – மத்திய அமைச்சரவை ஒப்புதல் பிரதமர் திரு. நரேந்திர மோடி தலைமையிலான மத்திய அமைச்சரவை இந்திய மற்றும் உஸ்பெகிஸ்தான் இடையே சட்டம் மற்றும் நீதி துறையில் புரிந்துணர்வு ஒப்பந்தத்திற்கு மத்திய அமைச்சரவை ஒப்புதல் அளித்துள்ளது பலன்கள்: இந்த புரிந்துணர்வு ஒப்பந்தம், சட்ட வலுனர்கள், அரசு நிர்வாகம், பயிற்சி, தீர்மானங்களுக்கான சிறந்த சட்ட உதவி ஆகியவற்றுக்கு வழி வகுக்கும். இந்திய மற்றும் உஸ்பெகிஸ்தான் இடையேயான சட்ட சேவை தொடர்பான விடயங்களுக்கு இந்த புரிந்துணர்வு ஒப்பந்தம் உதவி, இரு நாடுகளுக்கு இடையேயான தகவல் பரிமாற்ற தொடர்பான பயணங்கள், அரசு நிர்வாகத்தின் சட்ட திறன்களை மேம்படுத்தும் பயிற்சி ஆகியவற்றை வழங்கும்.